ЕСӨНЗҮЙЛ СУМЫН 11 ДҮГЭЭР САРЫН АЖЛЫН МЭДЭЭ

2023.11.30 Есөнзүйл сум

|  |  |  |
| --- | --- | --- |
| **Д/д** | **Нэг.Сарын ажил (төрлөөр)** | **Хэрэгжилт, үр дүн**  **(0-2000 тэмдэгтэд багтаан)** |
| 1.1 | Салбарын хүрээнд хийгдсэн ажил | **Төрийн захиргааны байгууллагын салбарын хүрээнд:** 2023 оны 2-р ээлжийн цэрэг татлагт татагдсан эрчүүдийн тангаргын баяр болж эцэг эхчүүдийн анги байгууллагтай нь холбон өгч эргэх арга хэмжээг зохион байгуулсан байна.  Тухайн сард цасан шуурга олон удаагийн давтамжтай шуурсан тул цасанд суусан төөрсөн гэх 5 дуудлаганд сумын онцгой комиссын гишүүд явж эрэн хайх авран туслах үйл ажиллагааг амьжилттай зохион байгуулаад байна.  **Боловсролын байгууллагын салбарын хүрээнд:** Улаанбаатар хотын ерөнхий боловсролын Үй цай сургуульд зохион байгуулагдсан Хөдөлмөрийн баатар, Ардын уран зохиолч, Төрийн шагналт яруу найрагч Д.Пүрэвдоржийн нэрэмжит “Эзэн заяа-XI”наадамд тус сургуулийн бага, дунд, ахлах ангийн 6 сурагч амжилттай оролцоод ирлээ. XX зууны монгол найраглалын үнэт зүйл Д. Пүрэвдоржийн уран бүтээл "Сэгс цагаан богд найраглалын хэл зүйн шинж" сурагчдын эрдэм шинжилгээний хуралд 12а ангийн сурагч Б.Түмэн-Өлзий тэргүүн байр, 11а ангийн сурагч П.Ариунхишиг дэд байр, “Тусгаар тогтнол” яруу найргийн уралдаанд 5а ангийн сурагч М.Оюун-Эрдэнэ 3-р байр, 3б ангийн сурагч Б.Буян-Арвижих тусгай байр, “Дөрвөн цагийн тал” дуун цэнгүүнд 7а ангийн сурагч Б.Отгонзаяа тэргүүн байр, 12а ангийн сурагч Т.Шүрэнцэцэг гутгаар байрт тус тус шалгарлаа. 2023-2024 оны хичээлийн жилийн 2 дугаар улирлыг судалгаат хичээл болон үзүүлэх хичээлийн улирал болгон зарласантай холбогдуулан 5 багш судалгаат хичээл, 1 багш үзүүлэх хичээлийг тус тус зааж тэргүүн туршлагыг түгээн дэлгэрүүллээ.  **Соёлын байгууллагын салбарын хүрээнд:**  *“Соёлын бүтээлч сар 2023” аяны хүрээнд:*  - “Миний аав ээжийн ажлын газар” зургийн уралдааныг 3-5-р ангийн сурагчдын дунд зохиосон.  - “Би дуучин” дууны уралдааныг ахлах ангийн сурагчдын дунд зохиосон.  - “Уртын дууны нээлттэй хичээл” зохион байгуулж эцэг эхчүүдтэй уулзсан. |
| 1.2 | Шинэлэг ажил | Улсын бүртгэлийн хэлтэстэй хамтран нээлттэй хаалганы өдөрлөг зохион байгуулсан. 50 гаруй иргэнд мэдээлэл өгч 20 иргэнд гадаад паспортын бүртгэл хийгдсэн. |
| 1.3 | Тулгамдсан болон хоцорч буй ажил | Есөнзүйл сумын хэмжээнд цас их орсон сумын онцгой комисст цаг үеийн байдалтай дуудлага их ирж байгаа. Сумын ИТХурлын машин явахгүй байгаа. ЗДТГ-ын машин эвдрэл ихтэй туулах чадвар муу сэлбэг хэрэгсэл их орж байгаа. Иймд албаны машин тулгамж буй асуудал болж байна. |
| 1.4 | Хариуцлага, хяналт, хэрэгжилтийн хүрээнд | Сумын төсөвт байгууллагууд шилэн дансны мэдээллийг [www.shilendans.gov.mn](https://l.facebook.com/l.php?u=http%3A%2F%2Fwww.shilendans.gov.mn%2F%3Ffbclid%3DIwAR1fUhw8n0lwOEfhnhzpyMzWs4koH06SPg8YPwiECq689zR1z-igWPoIUAc&h=AT0A9VgFHbYQ7zBih6iacdmm_FbCueJY0A0zvzahu3KalqArOeAlRXxaQ0g2SoZICTt6FsCSEJe4M5D8L5wS-tEy2byewSvAtzw_eZM0SshffuWZaDElLpOAlEkNZMStISqcNw) тухай бүр, сар, улирал, хагас жил, бүтэн жилээр цаг хугацаанд нь бүрэн байршуулан ажиллаж байна.  Төрийн сангийн гүйлгээг цаг хугацаанд нь хянаж эдийн засгийн ангилал ноором нормативын дагуу баталгаажуулан тухай бүрт нь гарган ажиллаж байна.  Сар бүрийн 5-ны дотор татварын орлогын мэдээг татварын төрөл бүрээр тулгалт хийн баталгаажуулан ажиллаж байна.  Төсөвт байгууллагуудаас ирсэн албан тоот хүсэлтийн дагуу сар бүрийн төлбөр тооцооны залруулга, санхүүжилтийг тухай бүрт нь олгож залруулгыг хийн ажиллаж байна. |
| 1.5 | Дээд шатны байгууллагад шийдвэрлүүлэхээр хүргүүлсэн ажлын санал | 2023 оны 11 дүгээр сарын 2023 оны 11-р сарын 2-ны өдөр тус сургуулийн багш нар заах аргын нэгдлээрээ “Цэцэрлэг, ерөнхий боловсролын сургуулийн багшийн ажлын гүйцэтгэлийг үнэлэх, дүгнэх журам”-ын төсөлтэй танилцан, өгөгдсөн хүснэгтийн дагуу саналаа өгснийг сургалтын менежер нэгтгэн аймгийн БШУГ-т хүргүүллээ. |
| **Д/д** | **Хоёр.Сарын ажил (чиглэлээр)** | **Хэрэгжилт, үр дүн**  **(0-2000 тэмдэгтэд багтаан)** |
| 2.1 | Засаглалын бодлогыг хэрэгжүүлэх | Шинэ төрсөн хүүхэд 3, иргэний үнэмлэх захиалсан 15, иргэний үнэмлэх олголт 22, гэрлэлт,гэрлэлт дуусгавар болсоны бүртгэл 0, нас барсны бүртгэл -0, Иргэний бүртгэлийн лавлагаа 16, шилжилт хөдөлгөөн 2 эд хөрөнгийн бүртгэл-3 газартай холбоотой бүртгэл -1, үрчилсний бүртгэл 0, ургийн овог, эцэг эхийн нэр, өөрийн нэр өөрчилсний бүртгэл 0, нийт 60 бүртгэлийг хийж 7 хоног бүр бүртгэлийн мэдээг гаргаж дээд байгууллагад хүргүүлж ажиллалаа. Энэ сард нийт 25 иргэнд тоон гарын үсгийг олгоод байна. 2023 оны 11 дугаар сард Засаг даргын үйл ажиллагааны чиглэлээр 9 захирамж, боловсон хүчний чиглэлээр 0 захирамж, Засаг даргын Тамгын газрын даргын үйл ажиллагааны чиглэлээр 1, боловсон хүчний чиглэлээр гарсан тушаал 7, ирсэн бичиг 26, ЗДТГ 5 бичиг, 7 өргөдөл ирсэнээс 4 өргөдөлийг шийдвэрлэсэн. |
| 2.2 | Удирдлага, зохион байгуулалт, захиргааны байгууллагын үйл ажиллагаа | Сумын татвар хураалтыг эрчимжүүлэх, нэмэгдүүлэх үүднээс аймгийн татварын хэлтэст хүсэлт уламжилан ажилласанаар аймгийн татварын хэлтсээс 4 татварын байцаагч суманд ирж 1 өдрийн арга хэмжээг зохион байгуулан татварын орлогыг нэмэгдүүлээд байна.  Багуудын нэгдсэн хуралдаан 2023 оны 11-р сарын 13-ны өдөр сумын төвд болж хуралдаанаар Сумын Засаг дарга, Багуудын засаг дарга, Нийгмийн даатгалын байцаагч, татварын улсын байцаагчийн мэдээллийг оруулж хэлэлцэн багуудын хурал амжилттай болж өндөрлөв. Мөн багийн хуралын үеэр спорт, урлагийн тэмцээн боллоо.  Сумын эрсдэлээс хамгаалах сангаас нэг бүрийн 9000 төгрөгөөр 2000 боодол өвс авч өвс тэжээлийн нөөцийг бүрдүүлээд байна.  Сумын хэмжээнд Галт зэвсэг нэгдсэн арга хэмжээг зохион байгуулж нийт 82 буу бүртгээд байна. |
| 2.3 | Хөгжлийн төлөвлөлт, төсөв санхүүгийн бодлогыг хэрэгжүүлэх | Иргэдийн Төлөөлөгчдийн тэргүүлэгчдийн хурлаар Сум хөгжүүлэх сан, Орон нутгийн хөгжлийн сан, Эрсдлээс хамгаалах сангуудийн хагас жилийн тайлан мэдээ танилцуулан холбогдох зөвлөмжийн дагуу тайланг гарган өгсөн.  Жилийн эцсийн тайлангийн хугацаа дөхөж байгаатай холбогдон гаргах төсвийн орлого, зарлагын тайлан мэдээ хэрэгжилтийн биелэлтийг цаг хугацаанд нь холбогдох албан тушаалтанд хүргүүлэн ажиллаж байна.  Мөн 3 дугаар улирлын байдлаар Санхүүгийн тайланд орсон аудитын зөвлөмж, албан даалгаварын дагуу өдөр тутмын санхүүгйийн үйл ажиллагаандаа мөрдлөг болгон ажиллаж байна. |
| 2.4 | Хүнс, хөдөө аж ахуй, үйлдвэрлэлийн бодлогыг хэрэгжүүлэх | Долоо хоног бүрийн 1 дэх өдрийн 12 цагаас өмнө Бүтэн заяа ххк, Баян үйлст хайрхан ххк нарын 2 дэлгүүрээс хүнсний нөөцийн мэдээг авч аймгийн Хөдөө аж ахуйн газар болон Хүнс хөдөө аж ахуйн яамны программд шивж ажилласан. Сум хөгжүүлэх сангийн зээлд 2023 оны 11 дугаар сарын 22-ны өдрийн байдлаар 706500 төгрөгний төлөлтийг хийлгээд байна. |
| 2.5 | Дэд бүтэц, бүтээн байгуулалтын бодлогыг хэрэгжүүлэх | Үерийн усанд нурсан байсан Хавцгайн голын гүүрийг засварлах ажлыг улсын төсвөөс 12,0 сая төгрөг зарцуулж үлдэгдэл зардлыг хандиваар сэргээн засварлах ажлыг хийж гүйцэтгээд байна.  ОНХСангаас СӨББайгууллагад 4.000.000 төгрөгийн хөрөнгөөр гал тогооны бэлтгэлийн ширээ, 3 дамжлагын тавиур, гурил хөөлгөгч, жин, газан плетка, бусад гэсэн тоног төхөөрөмжийг “Чиглэл “ компаниар гүйцэтгүүллээ.  2023 оны нөхөн хангалтын зардлаар Ерөнхий боловсролын сургуулийн мэргэжлийн багш нарт нийт 29ш chrome notebook-ийг цахим худалдан авах ажиллагааны цахим дэлгүүрээс худалдан авахаар гэрээг хийж санхүүжилтийг шилжүүлсэн.  Соёлын төвийн гадна гэрэлтүүлгийг янзалж засах, камержуулалтын ажил хийгдсэн. |
| 2.6 | Нийгмийн хөгжлийн бодлогыг хэрэгжүүлэх | 2023 оны 11 дүгээр сард өндөр нас, тэжээгчээ алдсан, тахир дутуу 3 төрлийн тэтгэврийг Хаан банк, Төрийн банкаар дамжуулан цаг хугацаанд нь олгосон. Таван сангийн мэдээг болон харилцахуудыг боловсруулж Нийгмийн даатгалын хэлтэсрүү явууллаа. Ажилгүйдлийн тэтгэмжийг 1 иргэнд, хөдөлмөрийн чадвар алдалт 1 , жирэмсэн амаржсаны тэтгэмжийг 3, өндөр насны 2 тэтгэврийг тус тус тогтоож олгож ажиллалаа. Тэтгэвэр авагчидын хүсэлтээр 3 иргэний тэтгэврийг шилжүүллээ. |
| 2.7 | Байгаль орчин, ногоон хөгжлийн бодлогыг хэрэгжүүлэх | Сумын ногоон байгууламжийн 7 цэг 23100 модонд намрын цэнэг усалгаа хийлээ. Мөн Зүүн хайрхан болон Дөлгөөн ууланд эргүүл шалгалтыг нэг удаа хийж нэн ховор амьтан болох аргал бугын өвөлжилтийн байдлыг үзлээ. |

ХЯНАСАН АЛБАН ХААГЧ:

ЗАСАГ ДАРГЫН ТАМГЫН

ГАЗРЫН ДАРГА С.БАТ-ЭРДЭНЭ

НЭГТГЭСЭН АЛБАН ХААГЧ:

ХУУЛЬ, ЭРХ ЗҮЙ ХАРИУЦСАН  
 МЭРГЭЖИЛТЭН Т.МӨНХЗУЛ